b'\n_START_ARTICLE_\nAvtopristanek\n_START_PARAGRAPH_\nAvtopristanek (ang. Autoland) je sistem na letalu, ki lahko avtomatsko (samodejno) izvede pristanek - v bistvu avtopilot za pristajanje. Uporablja se, ko vremenski pogoji (vidljivost) ne dopu\xc5\xa1\xc4\x8dajo vizualnega pristanka. Posadka med avtopristankom samo nadzira sistem in v primeru, da bi \xc5\xa1lo kaj narobe posreduje._NEWLINE_Za avtopristanek je potrebno ustrezno opremljeno letali\xc5\xa1\xc4\x8de in ustrezno opremljeno letalo._NEWLINE_Avtopristanek uporablja sistem za instrumentalno pristajanje - ILS (mo\xc5\xbeno tudi MLS) za navigacijo pri priletu na stezo. Skoraj vsa potni\xc5\xa1ka letala imajo avtopilota, ki avtomatsko sledi ILS prihodu (po vi\xc5\xa1ini in smeri), nimajo pa vsa sistema za avtopristanek, v tem primeru pilot malce pred stezo odklopi avtopilota in pristane "ro\xc4\x8dno". Pri avtopristanku pa se tudi pristanek izvede avtomatsko._NEWLINE_Sistem avtopristanek poleg avtopilota, lahko obsega \xc5\xa1e druge sisteme, ki se avtomatsko aktivirajo, npr. Auto Throttle, avtozavore, obra\xc4\x8dalnike potiska in spojlerje._NEWLINE_Po navadi se za avtopristanek uporablja oba avtopilota za ve\xc4\x8djo varnost.'